Ago Pelisaar
Õiguskantsleri Kantselei

	Teie: 14.10.2024

Meie: 21.10.2024 nr 3-2/482 - 7	
Hobujaama tn 12 ja Hobujaama tn 14 kinnistu ning lähiala detailplaneering		

Austatud Ago Pelisaar
	
Esitasite Tallinna Linnaplaneerimise Ametile Hobujaama tn 12 ja Hobujaama tn 14 kinnistu ning lähiala detailplaneeringu (edaspidi ka detailplaneering, planeering) algatamise menetluse osas pöördumise, milles tõite välja, et Planeerimisseaduse § 128 lõike 4 järgi peaks planeeringu algatamise taotluse lahendama 30 päeva jooksul või mõjuval põhjusel 90 päeva jooksul taotluse esitamisest, kuid detailplaneeringu esmane taotlus esitati 06.07.2021 ning viimane 06.06.2024 ja palusite teavet, miks on detailplaneeringu algatamise või sellest põhjendatud keeldumise otsuse tegemine viibinud. 
Selgitame, et linna krundi, pos 1, osas soovis linn krundi funktsiooni täpsemalt määratleda enne planeeringu algatamist, et vältida hilisemaid viivitusi planeeringu koostamise faasis. Vabandame viivituse eest planeeringu algatamisel, kuid leidsime, et funktsioonide täpsem määratlemine praeguses faasis aitab planeeringuprotsessi järgmistes faasides kiiremini kulgeda. Linn kujundas täpsema seisukoha linna krundi funktsiooni osas ning oleme praeguseks leidnud võimaluse algatamisettepanekuga edasi liikumiseks. Edastame huvitatud isikule info materjalide uuendamise vajaduse osas hiljemalt 30.10.2024 ja esitame täiendatud eelnõu ja planeeringumaterjalid linnavalitsuse istungile otsuse tegemiseks.

Lugupidamisega	
	
(allkirjastatud digitaalselt)	
Kristi Grišakov	
detailplaneeringute teenistuse juht

	

Õnnela Urb, 6404493 onnela.urb@tallinnlv.ee